Von Wendtin vanhemmat olivat kenraaliluutnantti Alexander Jakob von Wendt ja Anna Natalia Merlin ja puoliso Fanny Elisabeth von Born. Professori Georg von Wendt ja päätoimittaja Ernst von Wendt, molemmat valtiopäivämiehiä ja edellinen myös kansanedustaja, olivat heidän lapsiaan. Von Wendt oli kuollessaan eversti ja Hämeenlinnan tarkka-ampujapataljoonan päällikkö. Haminan kadettikoulun käytyään von Wendt palveli vänrikkinä venäläisessä henkivartiorykmentissä vuodesta 1862 ja osallistui 1863 Tammikuun kansannousun kukistamiseen. Suomen Kaartiin siirretty von Wendt otti osaa myös Turkin sotaan patalojoonan adjutanttina. Kapteeniksi hän yleni 1881 ja everstiksi 1887. Pataljoonan komentajaksi Hämeenlinnaan hänet nimitettiin 1890.